Изх. №2 /19.02.2024г.

**О т ч е т**

**ЗА ДЕЙНОСТТА НА НАРОДНО ЧИТАЛИЩЕ "СВЕТЛИНА 1952"**

 **С. ЧИЛИК ОБЩ. КЪРДЖАЛИ ЗА 2023 ГОДИНА**

 Българското читалище е съвременен духовен център за разпространение на знания и информация, чрез съхранение и развиване на ценностите на традиционното изкуство и култура, предоставяне на възможности за творчески дейности и инициативи.

 Ролята на БЪЛГАРСКОТО ЧИТАЛИЩЕ е традиционна за културното развитие на местната общност, за утвърждаване и популяризиране на националните и регионалните културни ценности. Чрез своята дейност читалището подпомага развитието на местната културна идентичност.

 Целта на читалището ни е да създава, опазва и разпространява духовните ценности, да развива, творческите способности и да задоволява културните потребности на населението и неговите интереси. Дълбоката взаимовръзка с миналото, с традициите, с образователния процес,културата и благотворността е в основата на авторитета на читалището и тяхното легитимиране пред обществото.

 Важна част от дейността на читалището е библиотеката. Тя осигурява достъп до информация на голям брой потребители. Формира навици за четене сред всички възрастови групи и най-вече у децата от най-ранна възраст. Най-малките още преди започване на училище, заедно с техните родители трябва да се приобщават към книгата в библиотеката. Подпомагането на образователния процес е традиционна дейност на библиотеката.

 Библиотеката ни разполага с 5808 тома художествена, научно популярна и детска литература, която може да прочете цялото население на района ни. Регистрирани са 52 действителни членове на читалището. Записани са 78 потребители, които повечето са ученици. Раздадени са 1716 тома литература. Относно посетителите - читалището е широко достъпно. То се посещава от възрастни, млади и деца. Те са 1719 посетители. През 2023 година участвахме в конкурсната сесия на Министерството на културата по програма „Българските библиотеки – съвременни центрове за четене и информираност” - 2023 година. Проектът беше одобрен за 1000 /хиляда лева/ Набавени са 67 тома нова литература. Отчислени са 112 книги. Целта беше обновяване на фонда с книги в зависимост от читателските интереси, подобряване дейността на библиотеката съобразена с интересите и нуждите на населението чрез различни форми на културно-масова работа. Осъществяване на изложби и витрини свързани с бележити дати на личности и събития от местен, регионален и национален характер.Също така и провеждане на срещи и литературни четения.

 Нашето читалище изразява благодарност на Министерството на културата за предоставената възможност.

 Абонаментът се състои от две заглавия : на български и турски език. Библиотеката е достъпна за всички граждани, като ползването и е безплатно, а изборът на книги е на свободен достъп.Тя осигурява достъп до информация в Интернет на потребители, тъй като библиотеката разполага с компютърна техника.

В библиотеката редовно се правят витрини, кътове, табла и изложби посветени на годишнини свързани с исторически дати и кръгли годишнини като: витрини на книги от произведенията „100 години от рождението на Ивайло Петров”, „40 години от смъртта на Дора Габе”, „125 години от рождението на Христо Смирненски”, и други.: библиотечни кътове с произведенията на Алеко Константинов по случай „160 годишнината от рождението”, „20 годишнината от смъртта на Блага Димитрова”, „125 годишнината от рождението на Димитър Талев”, „40 години от смъртта на Павел Вежинов” и други. Изложби на детски книги по случай „150 години от гибелта на Апостола на свободата Васил Левски”, „Изложба на мартеници”, „24 май – Ден на славянската писменост и култура”, Изложба на детски рисунки , „Деня на Кърджали” и други.

 В библиотеката се организират литературни четения и обсъждания на книги с най-малките читатели, свързани с важни дати и годишнини като : На нивата и Градушка по случай „145 годишнината от рождението на Пейо Яворов”, „Маратон на четене”, Вечната и святата и Потомка по случай „130 годишнината от рождението на Елисавета Багряна”, Слънце над планините и Свободна родина от Никола Фурнаджиев по случай „Националната библиотечна седмица”, „Светулка, Родно гнездо и Славейче по случай „125 годишнината от рождението на Калина Малина” с децата от детската градина, от Ран Босилек Патиланци, Косе Босе и Неродена мома по случай „65 годишнината от от смъртта му”, стихотворенията Пет врабчета, журналисти, Гошо почна да разбира и За вас деца по случай „110 годинината от рождението на Асен Босев” и други.

 Важно място в дейността на читалището заема културно – масовата и художествената самодейност. Читалището организира всички културни прояви и празници в селото.

 През изтеклата 2023 година бяха проведени следните мероприятия:

 На 21 януари беше тържествено отпразнуван „Бабин ден” един от големите народни женски празници, посветен на „бабите” – жените,които помагали при раждането на младите булки и невести. Бяха поканени медицинските работници , жена с бебе от района. Ритуала беше направен от акушерката по стар обичай , а след това бяха наградени.

 На 14 февруари бе отбелязан Деня на влюбените "Свети Валентин" с младежите от района.

 21 февруари - Международен ден на майчиния език. Участие на малките деца с кратка програма.

 1 март е един изключително емоционален, обичан и почитан български празник - „ Денят на Баба Марта”.Традицията повелява да се закичим с мартеница – символ на здраве, плодовитост, изобилие и дълъг живот.

 На 1 март по случай "Баба марта" съвместно с детската градина „Знаме на мира” всяка година се организира тържествено посрещане на Баба марта. Имаше богата програма от малките деца. А после продължихме с накичване на мартеници от кметовете на района и читалищния секретар на децата от детската градина. А после и на поголемите момичетата и жени. .

 На 3 март беше отбелязван „Възкрасението на България” .

 На 8 март организирахме Дамско парти по случай „Международния ден на жената”. Посетихме ресторант „ Бар грил Тони” Присъстваха 24 жени от района на кметствата : Чилик, Черна скала и Охлювец. Имаше много танци и хора.

 На 22 март по случай " Първа пролет" в читалището имаше младежко парти с младежите от района.

 На 6 май празнувахме Гергьовден / Хъдърлез/ . Това е пролетен празник, приема се за начало на лятото. На този ден се посещават места, за които се вярва, че има целебни свойства. На Хъдърлез се събират хората в гориста местност, колят си там агне. Момичетата пеят песни , правят люлки и люлеят и веселят се момите и момците, а след това има богата трапеза от жените .

 На " 24 май беше отбелязан Ден на българската просвета и култура".Участвахме на шествие.

 На 26 май беше организирано съвместно тържествено изпращане на децата за първи клас „Сбогом градина, здравей първи клас”.

 На 27 май се проведе четиринадесетият фестивал на Детското творчеството „Петя Караколева”. Децата също участваха. Елиф Юсеин се представи със стихотворението „При мама и при татко”,Диляра Ферди се представи със стихотворението „В родината” и Ъшъл Рейхан с „Нежност” от Петя Караколева.

 На 30 и 31 май взехме участие в проекта на читалище „Обединение” „Традициите ни обединяват”.

 „Деня на детето – 1 юни” беше тържествено честван с децата от детската градина „Знаме на мира”.

 На 3 юни се проведе „Деветият национален етнофестивал „Кърджали – столица на толерантността – 2023 година” . Участваше групата за модерни танци с арапски танц.

 На 10 юни се проведе първият „Вкуст фест” в с. Глухар. Това е пътуващ фестивал на храната и изкуството.Имаше кулинарна изложба. Ние участвахме с „кекс”. Имаше и богата програма от фолклорните състави на читалище „Обединение”.

 На 6 юли тържествено беше отбелязан празника "Курбан” байрам пред населението. Пак беше поканен оркестър от град Кърджали . Имаше много музика , танци и веселия. Празника беше посрещнат много въодушевено.

 На 12 юли се проведе младежко парти по случай „Международния ден на младежта”.

 На 21 октомри в „Деня на Кърджали” участвахме на шествие.

 В ноември месец беше отбелязван „Деня на будителя”.

 На 19 декември читалището беше украсено и имаше новогодишна елха.

 Коледа е един от най-светлите празници,които честваме по нашите ширини. Един от най-вълнуващите празници на децата е Коледа.

 На 21 декемри беше организирано тържествено посрещане на Дядо Коледа с децата от ДГ „Знаме на мира. Имаше богата програма : стихчета, песнички, танци и игри от децата. От кметовете бяха поднесени малки пакетчета на децата.

 На 25 декември беше организирано Новогодишно тържество с учениците от района . Имаше стихотворения , песни, томбола ,викторина и много развлекателни игри.

 Художествената самодейност заема важно място в дейността на читалището. Нашата задача е да положим максимални усилия за развитие и да разширим дейността на самодейните колективи. Но поради финансови проблеми възможностите ни са много ограничени.

 В момента към читалището функционира само една група за модерни танци за любителско художествено творчество. Репетициите се провеждат в съботен ден. Всички желаещи от района ни могат да се запишат в групите .

 Цялостната дейност и решенията свързани с културната дейност на читалището и стопанисването се ръководи от читалищното настоятелство. Периодично се провеждат заседанията и се вземат решения за съхраняване и запазване на културните и фолклорните традиции. Дейността на читалищата е обезпечена с държавна субсидия. Средствата за читалищата се регулират и разпределят между читалищата от комисия определена със заповед на кмета и по механизъм, определен от Министерството на културата, като средствата се предоставят на читалищата за самостоятелно управление, съгласно чл.23, ал.1 от ЗНЧ.

 Читалищата като уникални организации не само в България, но и в целия свят, играят много важна роля за съхраняване на българската култура.Като институция читалищата развиват разнообразна дейност, която е в полза на обществото и имат богата история.

 Председател: \_\_\_\_\_\_\_\_\_\_

 /Семра Мехмед/